TICON แจงแล้ว! ROJNA พร้อมพิจารณาผู้ซื้อ-รอข้อมูลก่อนแจ้งตลาดฯเพิ่ม
TICON แจงแล้ว! ROJNA พร้อมพิจารณาผู้ซื้อหากให้ราคาเหมาะสม เผยรอข้อมูลก่อนแจ้งตลาดฯ เพิ่ม
30 ม.ค. 2561

สืบเนื่องจาก ตลาดหลักทรัพย์แห่งประเทศไทย (ตลท.) สั่งหยุดพักการซื้อขายหลักทรัพย์บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON โดยขึ้นเครื่องหมาย H เนื่องด้วยปรากฏสารสนเทศในหนังสือพิมพ์เกี่ยวกับบริษัท สวนอุตสาหกรรมโรจนะ จำกัด (มหาชน) หรือ ROJNA ซึ่งเป็นผู้ถือหุ้นใหญ่ของ TICON อยู่ระหว่างการพิจารณาขายหลักทรัพย์ TICON ที่ถืออยู่ 478.70 ล้านหุ้น หรือ 26.10% ให้กับบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด (ปัจจุบันเป็นผู้ถือหุ้นใน TICON 40.07%)
โดยข้อมูลดังกล่าวมีนัยสำคัญต่อการเปลี่ยนแปลงโครงสร้างและอาจต้องและอาจต้องมีการทำคำเสนอซื้อหลักทรัพย์ (Tender Offer) แต่ตลาดหลักทรัพย์ยังไม่ได้รับทราบข้อเท็จจริงในเรื่องดังกล่าว
ล่าสุด TICON ได้ชี้แจงต่อประเด็นดังกล่าวว่า บริษัทได้สอบข้อมูลการซื้อขายหุ้นจาก ROJNA และได้รับชี้แจงว่า การนำเสนอข่าวที่ผิดไปจากการให้สัมภาษณ์ ซึ่งหากมีผู้ใดสนใจเสนอซื้อหุ้น TICON ในราคาที่เหมาะสม ROJNA ก็จะรับไว้พิจารณา
ทั้งนี้ หากบริษัทได้รับข้อมูลเพิ่มเติมจาก ROJNA บริษัทจะแจ้งต่อตลาดหลักทรัพย์ฯ ให้ทราบในเวลาต่อไป